החדשות - שביל הבריחה: כך נמלט עד המדינה
שביל הבריחה: כך נמלט עד המדינה
מתן חצרוני | חדשות | פורסם 21/06/13 12:55
נמאס לו מהיחס אז נמלט, עד המדינה
לחדשות 2 באינטרנט נודע עוד כי העד נחבל במהלך הקפיצה וסובל מכאבים בגב התחתון. לשוטרים ההמומים שנכנסו לחדרו ומצאו אותו ריק, הוא השאיר מכתב. לכתבנו הוא הסביר סמוך למועד הבריחה שנמלט כי "נמאס לו מהדרך שבה מתייחסים אליו".
אתמול בריאיון בלעדי לחדשות 2 באינטרנט הוא סיפר על החיים במחתרת, על מצבו הנפשי הקשה וגם על החשש לחייו. "אני נקרע מבפנים", פתח העד שבנה את התשתית הראייתית בפרשה את דבריו, "אבל אני שלם עם ההחלטה שלי".
העד סיפר גם על העימות המשטרתי עם החשוד המרכזי בפרשה, חגי פליסיאן. "הוא ביקש שאסתכל לו בעיניים", סיפר. "אמרתי לו: 'אתה הרוצח'". העד הדגיש כי יום לאחר הרצח בברנוער, הוא יצר קשר עם חוקרי הימ"ר. "רציתי לספר הכל, אבל קיבלתי 'רגליים קרות' כי אחד מהחשודים היה מוכר מאוד בעולם הפשע".
עד המדינה: "גנון לא פחות גרוע מהחשודים האחרים"
יחד עם זאת, טען כי רמז לשוטרים לגבי כיוון החקירה הנכון. "ניסיתי לומר להם שיתמקדו בכיוון של שאול גנון (מנהל הברנוער)". באחת הפעמים, כך לדבריו של העד הנמלט, ב"מסיבת השחרור" שנערכה לו עם צאתו מהכלא - הגיע פליסיאן לביתו. "הפייסבוק שלי היה פתוח ובמקרה דיברתי עם שאול גנון", ציין. "הוא ראה את התמונה שלו ואמר: 'איך הוא לא מת לי? לא משנה, לפחות הרגתי עוד כמה'".
עד המדינה לא חסך ביקורת גם מגנון עצמו, שאותו האשים כי יכול היה למנוע את הרצח. "כמה ימים לפני האירוע הוא קיבל איומים על חייו", אמר. "למרות זאת, הוא לא חשף את זה. אם הוא היה אומר הוא ידע שהוא ייחשף. הוא יכול היה למנוע את כל האירוע".
לדבריו, גנון אכן ביצע את המעשים המיוחסים לו: "אתה יכול להיות מכוער ומבוגר. כל עוד שאתה יודע לדבר - אתה יכול לפתות גם ילדים בני 15 ו-16. פעם הערצתי אותו. היום אני חושב שהוא לא פחות גרוע מהם".
"בעולם הפשע הייתי דמות שממנה הפכתי למלשין. עד מדינה. לבגוד בכולם ולחיות לבד", סיפר עד המדינה על תחושותיו. "המשטרה, כביכול, שומרת עליך ואתה עברת צד. להגיד שאני מרגיש טוב? לא יכול".
"יש לך לחץ מהצד של המשטרה, שמחכה לתוצאות, ומצד שני - לחץ מהחשודים האחרים. אתה כל רגע חושש לחייך", הוא אומר. "אני בן אדם חי-מת. אני בעצם חי, אבל אני גם מת מבפנים".
"יש לי חלק בזה", הודה העד הנמלט. "אני המסייע ואני לוקח אחריות על המעשים שלי, אבל בשביל להביא שלושה רוצחים צריך לוותר על לפחות אחד מהם". לגבי הפיכתו לעד מדינה נגד שאר החשודים בפרשה, אמר: "לא הייתי עושה את זה. יש לזה הרבה השלכות נפשיות. מאותו הרגע שהסכמתי אני אדם מת".
עד המדינה דוחה את הטענות כי בגד בחבריו תמורת כסף או סגירת תיקים התלויים נגדו. "אולי אנשים חושבים שעשיתי את זה בשביל כסף או בשביל להציל את עצמי מאיזה תיקים, אז צר לי לאכזב הרבה אנשים - עמדתי להשתחרר 3 חודשים לפני שפניתי, אין לי תיקים פתוחים".
"איך גנון לא מת?". פליסיאן
לשאלה מדוע החליט להפוך לעד השיב: "הסיבה היא אחת - מצפונית. זה הציק לי. רציתי לסגור חשבון".
גם היום: הסריקות אחרי העד נמשכות
במהלך הלילה שבין רביעי לחמישי נכנס עד המדינה לחדר השינה בדירת המסתור. מי שנמצא תחת אבטחה צמודה במשך 24 שעות, ניצל את העובדה כי השוטר השומר עליו נמצא מחוץ לחדר, ויצא מחלון חדר השינה. אתמול הוא היה אמור העד לקום ולצאת לחקירה במחוז תל אביב של המשטרה. משלא התייצב לחקירה, ניסו השוטרים ליצור עמו קשר ואז גילו כי עקבותיו נעלמו.
"יכול היה למנוע הרצח". גנון | צילום: חדשות 2
"חגי אמר לי: 'איך גנון לא מת?'"
תגיות: ברנוער חגי פליסיאן עד מדינה רצח